হাওড়ার ডোমজুড়ে ভয়াবহ আগুন

হাওড়া: হাওড়ার (Howrah) ডোমজুড়ে (Domjur) ভয়াবহ অগ্নিকাণ্ড। ঘটনাটি ঘটেছে ডোমজুড় থানার মতিঝিল এলাকার ওএনজিসি রোডের এনএস ইঞ্জিনিয়ারিং প্রজেক্টের কাছে। স্থানীয় সূত্রে খবর, বৃহস্পতিবার রাত ১০টা নাগাদ আগুন লাগে। কালো ধোঁয়ায় ঢেকে যায় এলাকা। ঘটনাস্থলে এখনও পর্যন্ত তিনটি ইঞ্জিন এসেছে। আগুন নেভানোর কাজ করছেন দমকল কর্মীরা।

আরও পড়ুন: আজ দুটি কর্মসূচি নিয়ে নদিয়া সফরে মুখ্যমন্ত্রী

খবর পেয়ে দমকলের তিনটি ইঞ্জিন ঘটনাস্থলে পৌঁছে আগুন নেভানোর কাজ শুরু করেছে। আগুনের উৎস এখনও স্পষ্ট নয়, তবে প্রাথমিকভাবে বৈদ্যুতিক ত্রুটির সম্ভাবনা উড়িয়ে দেওয়া হচ্ছে না।

পুলিশ সূত্রে খবর, এলাকায় আতঙ্ক ছড়ালেও ক্ষয়ক্ষতির পরিমাণ ও কোনও প্রাণহানির ঘটনা ঘটেছে কি না, তা এখনও জানা যায়নি। দমকল কর্মীরা আগুন নিয়ন্ত্রণে আনার চেষ্টা চালাচ্ছেন।

দেখুন আরও পড়ুন: